**Zapisnik**

**sa 36. sjednice Općinskog vijeća Općine Ferdinandovac**

**održane 25. kolovoza 2020. godine**

Sjednicu je sazvao predsjednik Općinskog vijeća Općine Ferdinandovac, gosp. *Milan Kolar,* Sazivom KLASA: 021-05/20-01/06, URBROJ: 2137/15-01-20-1 od 19. kolovoza 2020. godine.

Sjednica je bila javna i održana u Vijećnici Općine Ferdinandovac u Ferdinandovcu, Trg slobode 28, s početkom u 2000 sati.

**Na sjednici su bili nazočni članovi Općinskog vijeća:**

1. ***Milan Kolar, predsjednik,***
2. ***Darko Marić, potpredsjednik,***
3. ***Franjo Potroško,***
4. ***Vjekoslav Grguljaš,***
5. ***Ivan Turbelija,***
6. ***Božidar Jendrijev,***
7. ***Miroslav Fuček,***
8. ***Josip Fuček,***
9. ***Iva Maletić.***

**Odsutni članovi Općinskog vijeća:**

***1. Ljubica Penezić, članica,***

***2. Damir Keber, član.***

Ostali nazočni :

- Branko Patačko, zamjenik općinskog načelnika Općine Ferdinandovac,

- Helena Smrček, mag. iur., pročelnica JUO-a Općine Ferdinandovac,

- Nadica Kolar, dipl. inf., voditeljica službe za opće, upravne i financijsko-računovodstvene poslove,

- Stjepan Hrženjak, voditelj vlastitog komunalnog pogona za obavljanje komunalnih djelatnosti OF.

Zapisnik je vodila: *Nadica Kolar*.

Predsjednik Općinskog vijeća, gosp. Milan Kolar, otvorio je 36. sjednicuOpćinskog vijeća Općine Ferdinandovac te je pozdravio sve nazočne.

*PREDSJEDNIK*: Utvrđujem da je na ovoj, 36. sjednici Općinskog vijeća Općine Ferdinandovac nazočno 9 (devet) od ukupno 11 članova Vijeća. Odsutna je članica Vijeća Ljubica Penezić i član Damir Keber, koji su opravdali svoju odsutnost. Tako da postoji kvorum za pravovaljano donošenje odluka na ovom tijelu. Općinski načelnik, Vjekoslav Maletić odsutan je iz zdravstvenih razloga. Ovlastio je zamjenika općinskog načelnika, Branka Patačka za zastupanje na ovoj sjednici te pročelnicu JUO Općine Ferdinandovac za izvještavanje po točkama Dnevnog reda. Načelnik je obavijestio da ostaje pri svim predloženim odlukama.

*PREDSJEDNIK*: Prije nego što počnemo s rješavanjem Dnevnog reda, dajem na usvajanje Zapisnik sa 35. sjednice Općinskog vijeća Općine Ferdinandovac koja je održana 20. srpnja 2020. godine.

Ima li primjedbi na Zapisnik?

PREDSJEDNIK: Utvrđujem da nema primjedbi, te dajem na usvajanje Zapisnik sa 35. sjednice Općinskog vijeća Općine Ferdinandovac. Tko je „ZA“, tko je „UZDRŽAN“, a tko „PROTIV“?

Konstatiram da je Zapisnik sa 35. sjednice Općinskog vijeća Općine Ferdinandovac 20. srpnja 2020. godine verificiran jednoglasno sa 9 (devet) glasova „ZA“.

*PREDSJEDNIK*: Predlažem da krenemo na usvajanje Dnevnog reda 36. sjednice. Da li ima nekih primjedbi ili prijedloga izmjena predloženog Dnevnog reda ? Budući da nema, dajem na usvajanje Dnevni red 36. sjednice s predloženim izmjenama. Tko je „ZA“, tko je „PROTIV“?

Konstatiram da je za 36. sjednicu Općinskog vijeća Općine Ferdinandovac jednoglasno s 9 (devet) glasova „ZA“ usvojen sljedeći:

***Dnevni red:***

**1. Razmatranje prijedloga i donošenje Odluke o odabiru najpovoljnije ponude u predmetu Jednostavne nabave radova izgradnje dijela nerazvrstane ceste u Ferdinandovcu, naselje Brodić (NC 24.), evidencijski broj nabave: 11/20,**

**2. Razmatranje prijedloga i donošenje Odluke o odabiru najpovoljnije ponude u predmetu Jednostavne nabave za uslugu upravljanja projektom i tehničke pomoći tijekom provedbe projekta Sanacije odlagališta neopasnog otpada „Orl“ u Općini Ferdinandovac, evidencijski broj nabave: 22/20,**

**3.** **Razmatranje prijedloga i donošenje Zaključka o prijedlogu imenovanja mrtvozornika za područje Općine Ferdinandovac,**

**4. Razmatranje i davanje suglasnosti na Odluku o upisu djece u Dječji vrtić Košutica Ferdinandovac za pedagošku godinu 2020./2021.,**

**5. Razno; prijedlozi, primjedbe i upiti članova Općinskog vijeća općinskim tijelima.**

*PREDSJEDNIK:* Prelazimo na rješavanje točke 1. Dnevnog reda.

**Točka 1.**

***Razmatranje prijedloga i donošenje Odluke o odabiru najpovoljnije ponude u predmetu Jednostavne nabave radova izgradnje dijela nerazvrstane ceste u Ferdinandovcu, naselje Brodić (NC 24.), evidencijski broj nabave: 11/20***

*PREDSJEDNIK:* Prijedlog Odluke o odabiru najpovoljnije ponude u predmetu Jednostavne nabave radova izgradnje dijela nerazvrstane ceste u Ferdinandovcu, naselje Brodić (NC 24.), evidencijski broj nabave: 11/20, primili smo u materijalima za ovu sjednicu. Dajem riječ izvjestiteljici pod ovom točkom - pročelnici JUO Općine Ferdinandovac.

*HELENA SMRČEK, pročelnica JUO Općine Ferdinandovac* : Ishođena je građevinska dozvola za izgradnju dijela ceste NC24. u ulici Gajc u Brodiću. Ministarstvo graditeljstva i prostornog uređenja nije odobrilo sredstva za prijavljeni projekt, što je vjerojatno posljedica smanjivanja ukupnog budžeta za projekte koji se financiraju za podizanje komunalnog standarda u 2020. godini zbog situacije s koronavirusom i rebalansa Proračuna RH. Obzirom na navedeno, Općina će projekt gradnje provesti u dvije faze. Prva faza će se izvršiti ove godine, a sufinancirati će se iz Proračuna Općine za 2020. godinu. Druga faza planirana je za iduću godinu te će se prijaviti na neki od nacionalnih javnih poziva za sufinanciranje. U prvoj fazi, za koju je provedena jednostavna nabava radova asfaltirao bi se dio ceste u dužini 540 m. Provedena je jednostavna nabava radova izgradnje dijela nerazvrstane ceste u Ferdinandovcu, naselje Brodić (NC 24.), slanjem poziva za dostavu ponuda na adrese 3 (tri) gospodarska subjekta; PODUZEĆE ZA CESTE d.o.o., Bjelovar, CESTE d.d., Bjelovar i ŽUPANIJSKE CESTE ZAGREBAČKE ŽUPANIJE d.o.o., Goričica, Donja Zelina. U roku za dostavu ponuda pristigle su ponude ponuditelja PODUZEĆE ZA CESTE d.o.o., Bjelovar i CESTE d.d., Bjelovar. Ponuda ponuditelja PODUZEĆE ZA CESTE d.o.o., Bjelovar nije prihvatljiva jer ponuđeni iznos prelazi planirana i osigurana sredstva Općine za predmet nabave. Ponuda ponuditelja CESTE d.d., Bjelovar, s ponuđenim iznosom od 357.702,01 kuna (bez PDV-a), odnosno 447.127,51 kuna (s PDV-om) valjana i prihvatljiva jer sadrži sve propisane dijelove i ispunjava sve uvjete propisane Pozivom za dostavu ponuda te ne postoje osnove za isključenje ponuditelja te se predlaže Općinskom vijeću odabir navedenog ponuditelja.

*PREDSJEDNIK:* Otvaram raspravu. Tko se javlja za riječ? Da li ima nekih pitanja ?

*FRANJO POTROŠKO, član:* Koji dio ceste je obuhvaćen radovima?

*STJEPAN HRŽENJAK, voditelj vlastitog komunalnog pogona za obavljanje komunalnih djelatnosti OF,* uz dopuštenje predsjednika za riječ objasnio je da se radi o dijelu ceste u ulici Gajc, koja vodi prema Skeli Brodić, od Društvenog doma Brodić u dužini 540 m.

*FRANJO POTROŠKO, član:* Zašto se nije krenula gradnja od suprotne strane gdje ima više stambenih objekata ?

*STJEPAN HRŽENJAK, voditelj vlastitog komunalnog pogona za obavljanje komunalnih djelatnosti OF, uz dopuštenje predsjednika za riječ, objasnio je da asfaltiranje prati glavni projekt. Logično je da se krene asfaltiranje kao spoj od već asfaltirane ceste (Društveni dom Brodić) nego da se počne asfaltirati dio ceste gdje bi ostao makadam i sa jedne i sa druge strane jer nema dovoljno osiguranih sredstava za cijelo asfaltiranje.*

*PREDSJEDNIK:* Da li ima nekih pitanja ? Budući da nema, zaključujem ovu točku Dnevnog reda i dajem na donošenje prijedlog Odluke o odabiru najpovoljnije ponude u predmetu Jednostavne nabave radova izgradnje dijela nerazvrstane ceste u Ferdinandovcu, naselje Brodić (NC 24.), evidencijski broj nabave: 11/20. Tko je „ZA“, tko je „PROTIV“, a tko je „UZDRŽAN“?

Utvrđujem da je Općinsko vijeće Općine Ferdinandovac jednoglasno s 9 (devet) glasova „ZA“ **d o n i j e l o :**

**Odluku o odabiru najpovoljnije ponude u predmetu Jednostavne nabave radova izgradnje dijela nerazvrstane ceste u Ferdinandovcu, naselje Brodić (NC 24.), evidencijski broj nabave: 11/20.**

**Odluka o odabiru najpovoljnije ponude u predmetu Jednostavne nabave radova izgradnje dijela nerazvrstane ceste u Ferdinandovcu, naselje Brodić (NC 24.), evidencijski broj nabave: 11/20 nalazi se u privitku ovog Zapisnika i čini njegov sastavni dio.**

*PREDSJEDNIK:* Prelazimo na rješavanje točke 2. Dnevnog reda.

**Točka 2.**

***Razmatranje prijedloga i donošenje Odluke o odabiru najpovoljnije ponude u predmetu Jednostavne nabave za uslugu upravljanja projektom i tehničke pomoći tijekom provedbe projekta Sanacije odlagališta neopasnog otpada „Orl“***

***u Općini Ferdinandovac, evidencijski broj nabave: 22/20***

*PREDSJEDNIK:* Prijedlog Odluke o odabiru najpovoljnije ponude u predmetu Jednostavne nabave za uslugu upravljanja projektom i tehničke pomoći tijekom provedbe projekta Sanacije odlagališta neopasnog otpada „Orl“ u Općini Ferdinandovac, evidencijski broj nabave: 22/20 primili smo u materijalima za ovu sjednicu. Dajem riječ izvjestiteljici pod ovom točkom - pročelnici JUO Općine Ferdinandovac.

*HELENA SMRČEK, pročelnica JUO Općine Ferdinandovac :* Poznato vam je da je Općini Ferdinandovac odobren projekt Sanacije odlagališta neopasnog otpada „Orl“ u Općini Ferdinandovac. Vrijednost cijelog projekta je oko 15 milijuna kuna, a obzirom na vrijednost i složenost projekta, potrebna je vanjska tehnička pomoć stručnjaka sa iskustvom u projektima sanacije odlagališta vezano uz upravljanje cijelim projektom. Navedeno kako bi se izbjegle eventualne financijske korekcije koje mogu biti goleme jer se radi o višemilijunskom projektu. Tvrtka koja bi vršila navedenu usluga zaduženja je za kompletno vođenje projekta i praćenje svih obaveza Naručitelja i izvođača, koordinaciju svih sudionika te podnošenje zahtjeva za nadoknadu sredstava. Obzirom da je navedena usluga prihvatljiv trošak, te s obzirom na vrijednost projekta, nužna je za uspješnu provedbu projekta Sanacije. Za nabavu predmetnih usluga proveden je postupak jednostavne nabave slanjem poziva za dostavu ponuda na adrese tri gospodarska subjekta - PANGEO Projekt d.o.o., Zagreb, VODODER d.o.o., Zagreb i EXSTRUCTA d.o.o., Zagreb. U roku za dostavu ponuda pristigle su ponude sva tri gospodarska subjekta. Stručno povjerenstvo utvrdilo je da su sve tri pristigle ponude valjane jer sadrži sve propisane dijelove i ispunjavaju sve uvjete propisane Pozivom za dostavu ponuda. Temeljem kriterija najniže cijene najpovoljnija je ponuda ponuditelja PANGEO Projekt d.o.o., Zagreb, s ponuđenim iznosom od 175.000,00 kuna (bez PDV-a), odnosno 218.750,00 kuna (s PDV-om) te se predlaže Općinskom vijeću odabir navedenog ponuditelja.

*FRANJO POTROŠKO, član:* Tko financira te usluge?

*HELENA SMRČEK, pročelnica JUO Općine Ferdinandovac :* Predmetne usluge, kao i cijeli projekt Sanacije odlagališta, sufinanciraju se na sljedeći način: 85% iz sredstava EU, 10% Fond za zaštitu okoliša i 5% Općina Ferdinandovac.

*VJEKOSLAV GRGULJAŠ, član:* Kad bi mogli krenuti radovi sanacije i koliko bi trajali ?

*HELENA SMRČEK, pročelnica JUO Općine Ferdinandovac* : Ovih dana biti će objavljeno prethodno savjetovanje za nabavu radova koje traje pet dana. Po završetku prethodnog savjetovanja nabava se objavljuje u Elektroničkom oglasniku nakon čega teče rok za dostavu ponuda koji traje 30 dana. Po završetku roka za dostavu ponuda vrši se otvaranje te pregled i ocjena ponuda , donosi se odluka o odabiru te po proteku roka za žalbu i roka mirovanja sklapa se ugovor o nabavi radova. Ako neće biti žalbe ugovor bi se mogao sklopiti možda već u listopadu. U slučaju žalbe cijeli postupak se produljuje. Ugovor za izvođenje radova traje devet mjeseci no tu je uračunat i rok za ishođenje uporabne dozvole.

*PREDSJEDNIK:* Otvaram raspravu. Tko se javlja za riječ? Da li ima nekih pitanja ? Budući da nema, zaključujem ovu točku Dnevnog reda i dajem na donošenje prijedlog Odluke o odabiru najpovoljnije ponude u predmetu Jednostavne nabave za uslugu upravljanja projektom i tehničke pomoći tijekom provedbe projekta Sanacije odlagališta neopasnog otpada „Orl“ u Općini Ferdinandovac, evidencijski broj nabave: 22/20. Tko je „ZA“, tko je „PROTIV“, a tko je „UZDRŽAN“?

Utvrđujem da je Općinsko vijeće Općine Ferdinandovac jednoglasno s 9 (devet) glasova „ZA“ **d o n i j e l o :**

**Odluku o odabiru najpovoljnije ponude u predmetu Jednostavne nabave za uslugu upravljanja projektom i tehničke pomoći tijekom provedbe projekta Sanacije odlagališta neopasnog otpada „Orl“ u Općini Ferdinandovac, evidencijski broj nabave: 22/20.**

**Odluka o odabiru najpovoljnije ponude u predmetu Jednostavne nabave za uslugu upravljanja projektom i tehničke pomoći tijekom provedbe projekta Sanacije odlagališta neopasnog otpada „Orl“ u Općini Ferdinandovac, evidencijski broj nabave: 22/20 nalazi se u privitku ovog Zapisnika i čini njegov sastavni dio.**

*PREDSJEDNIK:* Prelazimo na rješavanje točke 3. Dnevnog reda.

**Točka 3.**

***Razmatranje prijedloga i donošenje Zaključka o prijedlogu imenovanja mrtvozornika za područje Općine Ferdinandovac***

*PREDSJEDNIK:* Prijedlog imenovanja mrtvozornika za područje Općine Ferdinandovac primili smo u materijalima za ovu sjednicu. Dajem riječ izvjestiteljici pod ovom točkom - pročelnici JUO Općine Ferdinandovac.

*HELENA SMRČEK, pročelnica JUO Općine Ferdinandovac :* Za područje Općine Ferdinandovac trenutno je imenovan samo jedan mrtvozornik. Upravni odjel za zdravstveno-socijalne djelatnosti Županije poziva Općinu da podnese prijedlog Županijskoj skupštini o imenovanju još jednog mrtvozornika kako bi se osigurao kontinuitet mrtvozorničke službe. Prijedlog imenovanja utvrđuje Općinsko vijeće i podnosi ga Županijskoj skupštini koja vrši imenovanje.

*PREDSJEDNIK:* Otvaram raspravu. Tko se javlja za riječ? Da li ima nekih pitanja ? Budući da nema, zaključujem ovu točku Dnevnog reda i dajem na donošenje Zaključka o prijedlogu imenovanja mrtvozornika za područje Općine Ferdinandovac. Tko je „ZA“, tko je „PROTIV“, a tko je „UZDRŽAN“?

Utvrđujem da je Općinsko vijeće Općine Ferdinandovac jednoglasno s 9 (devet) glasova „ZA“ **d o n i j e l o :**

**Zaključka o prijedlogu imenovanja mrtvozornika za područje Općine Ferdinandovac.**

**Zaključka o prijedlogu imenovanja mrtvozornika za područje Općine Ferdinandovac nalazi se u privitku ovog Zapisnika i čini njegov sastavni dio.**

*PREDSJEDNIK:* Prelazimo na rješavanje točke 4. Dnevnog reda.

**Točka 4.**

***Razmatranje i davanje suglasnosti na Odluku o upisu djece u Dječji vrtić Košutica Ferdinandovac***

***za pedagošku godinu 2020./2021.***

*PREDSJEDNIK:* Odluku o upisu djece u Dječji vrtić Košutica Ferdinandovac za pedagošku godinu 2020./2021. primili smo u materijalima za ovu sjednicu. Dajem riječ izvjestiteljici pod ovom točkom - pročelnici JUO Općine Ferdinandovac.

*HELENA SMRČEK, pročelnica JUO Općine Ferdinandovac :* Temeljem objavljenog Oglasa za upis djece u Dječji vrtić Košutica Ferdinandovac za pedagošku godinu 2020./2021. zahtjevi za upis zaprimani od 1. do 15. lipnja 2020. U navedenom roku zaprimljeno je 11 zahtjeva. Svi zahtjevi su bodovani, a prema ostvarenim bodovima sastavljena je rang lista prava prvenstva za upis djece u Vrtić. Obzirom da su sada poznati rezultati upisa u osnovnu školu, donesena je Odluka o upisu djece u Dječji vrtić Košutica Ferdinandovac za pedagošku godinu 2020./2021. Odlukom su pravo na upis u DV Košutica ostvarila sva djeca za koju su podneseni zahtjevi. Na Odluku nije pristigla niti jedna žalba. Na Odluku je ishođena suglasnost Upravnog vijeća, predlaže se davanje suglasnosti i Općinskog vijeća.

*PREDSJEDNIK:* Otvaram raspravu. Tko se javlja za riječ? Da li ima nekih pitanja ? Budući da nema, zaključujem ovu točku Dnevnog reda i dajem na davanje suglasnosti Odluku o upisu djece u Dječji vrtić Košutica Ferdinandovac za pedagošku godinu 2020./2021.. Tko je „ZA“, tko je „PROTIV“, a tko je „UZDRŽAN“?

Utvrđujem da je Općinsko vijeće Općine Ferdinandovac jednoglasno s 9 (devet) glasova „ZA“ **d o n i j e l o :**

**Zaključak o davanju suglasnosti na Odluku o upisu djece u Dječji vrtić Košutica Ferdinandovac za pedagošku godinu 2020./2021.**

**Zaključak o davanju suglasnosti na Odluku o upisu djece u Dječji vrtić Košutica Ferdinandovac za pedagošku godinu 2020./2021. nalazi se u privitku ovog Zapisnika i čini njegov sastavni dio.**

*PREDSJEDNIK:* Prelazimo na rješavanje točke 5. Dnevnog reda.

**Točka 5.**

**Razno; prijedlozi, primjedbe i upiti članova Općinskog vijeća općinskim tijelima**

*PREDSJEDNIK:* Tko se javlja za riječ pod ovom točkom? Da li ima nekih pitanja, prijedloga, primjedbi ?

*ZAMJENIK NAČELNIKA,* uz dopuštenje predsjednika za riječ, prenio je obavijest načelnika vezano uz sufinanciranje izrade projektno-tehničke dokumentacije za sanaciju crkve u Ferdinandovcu. Obzirom da je Ministarstvo kulture donijelo odluku o sufinanciranju navedene dokumentacije, ali je naknadno zbog situacije s koronavirusom obustavilo natječaj prije potpisa ugovora, upitno je da li će ta sredstva biti dodijeljena Općini. Izrada dokumentacije traje i do godinu dana jer se istražni radovi (sondiranje terena) provode unutar cijele godine da bi se dobila kompletna slika za izradu dokumentacije. Izrađena projektno-tehnička dokumentacija uvjet je da bi se sami radovi sanacije crkve mogli aplicirati za dodjelu EU sredstava. Trebali bi razmisliti o samostalnom sufinanciranju izrade navedene dokumentacije iz Općinskog proračuna.

*IVAN TURBELIJA, član : Do kad su zaposlene gerontodomaćice ?*

*HELENA SMRČEK, pročelnica JUO Općine Ferdinandovac : Do kraja ove godine, ali Općini je odobren novi projekt temeljem kojeg će se zaposliti dvije nove gerontodomaćice i odabrati novi korisnici. Projekt je prijavljen u partnerstvu s okolnim Općinama. Nositelj projketa je Općina Legrad, a projekt je sufinanciran sredstvima EU.*

*HELENA SMRČEK, pročelnica JUO Općine Ferdinandovac : ukratko je obavijestila o aktivnostima Općine. U tijeku su radovi II. faze obnove Društvenog doma u Ferdinandovcu. Trenutno su u tijeku radovi pločenja, skinut je brodski pod sa zidova te će uskori krenuti i ostali radovi. Općini su odobreni javni radovi u sklopu kojih je zaposlena jedna radnica. Izvršeni su radovi čišćenja i uređenja groblja.*

*PREDSJEDNIK:* Da li ima drugih pitanja, prijedloga ili primjedbi ? Budući da nema. Završavam sjednicu Općinskog vijeća Općine Ferdinandovac u 20:52 sati.

ZAPISNIČAR: PREDSJEDNIK:

**Nadica Kolar**  **Milan Kolar**